CELEX: 62014TN0239
Language: et
Date: 2014-04-20 00:00:00
Title: Kohtuasi T-239/14: 20. aprillil 2014 esitatud hagi – Monard versus komisjon

7.7.2014   
            
            
               ET
            
            
               Euroopa Liidu Teataja
            
            
               C 212/36
            
         20. aprillil 2014 esitatud hagi – Monard versus komisjon
   (Kohtuasi T-239/14)
   2014/C 212/46
   Kohtumenetluse keel: inglise
   
      Pooled
   
   
      Hageja: Eva Monard (Kessel-Lo, Belgia) (esindaja: advokaat R. Antonini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 10. veebruari 2014. aasta otsus nr viide Ares(2014) 321920 (nr SG.B.4/RH/rc-sg.dsg2.b.4(2014) 285433), mille peasekretär tegi määruse (EÜ) nr 1049/2001 rakenduseeskirjade artikli 4 alusel Eva Monardi esitatud kordustaotluse kohta saada määruse (EÜ) nr 1049/2001 alusel juurdepääs (GESTDEM 4641/2011);
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjon oli kohustatud tagama hageja juurdepääsu asjaomastele dokumentidele ELL artikli 1, ELTL artiklite 15 ja 298, dokumentidele juurdepääsu põhiõiguse, ELL artikli 6 lõike 1 koostoimes 7. detsembri 2000. aasta Euroopa Liidu põhiõiguste harta artikliga 42, mis võeti vastu Strasbourgis, 12. detsembril 2007 (edaspidi „harta”) ja Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele artikli 2 lõike 1 alusel. Seda kinnitab ka määruse nr 1049/2001 artikli 4 lõike 3 kohaldamine a contrario. Kuivõrd komisjon ei täitnud neid norme ja (ekslikult) tugines eranditele, mis on nähtud ette määruse nr 1049/2001 artikli 4 lõike 1 punkti a kolmandas taandes ja artikli 4 lõike 2 teises ja kolmandas taandes, siis rikkus ta neid norme ja kuritarvitas võimu. Samuti ei kohaldanud komisjon artikli 4 lõikeid 6 ja 7 nõuetekohaselt ning kuritarvitas võimu ka seoses nende sätetega.
            
         
               2.
            
            
               Teine väide, et komisjon rikkus ELL artiklit 1, ELTL artikleid 15 ja 298, dokumentidele juurdepääsu põhiõigust, ELL artikli 6 lõiget 1 koostoimes harta artikliga 42 ja määruse nr 1049/2001 artikli 8 lõikeid 1 ja 2, kui ei lahendanud hageja kordustaotlust viivitamata ning pikendas sellele taotlusele vastamise tähtaega olukorras, kus tegu ei olnud erandjuhuga. Seetõttu kuritarvitas komisjon võimu ning rikkus nimetatud norme, kui lükkas hageja kordustaotluse kohta otsuse tegemist õigusevastaselt edasi.